En dansk taxachauffør er her til aften blevet anholdt ved Øresundbroen for menneskesmugling. Med sig i bilen havde chaufføren nemlig en asylansøger, som ikke havde noget id på sig.

- Både taxachaufføren og hans passager er taget med til stationen til forhør. Chaufføren er mistænkt for menneskesmugling, siger politiets pressetalsmand Maya Forstenius til DR Nyheder.

Anholdelsen af dne cirka 35-årige taxachauffør skete klokken 17.46 ved broen i Lernacken i Malmø.

- Politiet stopper en taxa i kontrollen på Øresundsbroen på den svenske side. I taxaen befinder sig chaufføren og en passager, som siger, han er asylansøger, siger hun.

Asylansøgeren er en voksen mand.

Læs også : Taxiråd til chauffører: Pas på menneskesmugling

- Der opstår der mistanke om menneskesmugling, og taxachaufføren anholdes og tages sammen med passageren med til stationen for at tale om denne her hændelse, siger Maya Forstenius.